DIOMEDEA. 
167 
Frutices aut arbusculae maritima (semper?). Folia opposita, subinteger- 
rima, coriacea aut carnosa. Stipulae interpetiolares. Flores terminales , 
solitarii, flavi. 
1, DIOMEDEA GLABRATA. 
D. glabra; foliis lanceolatis, mucronato-acutis, basi angustatis, integerrimis. 
Buphthalmum arborescens. Linn. [auct. herb. hort. Paris.) Sp.pl. ed. TV . 3 . p, 2229. 
Crescit in Insulis Cayo Flamingo et Bonito, propter litus australe Insulae Cubce. Floret 
Decembri. 
Frutex ramis teretibus, glabris; junioribus sh’iato-sulcatis. Folta opposita, petiolata, lanceolata, 
mucronato-acula, basim versus angustata, integerrima , plana, coriaceo - carnosa, subenervia , glabra, 
adjecto petiolo 2—2 1/2 pollices longa, 2 1/2 —3 lineas lata. Petioli basi dilatati, amplexicaules et con¬ 
nati, glabri. Stipule duse, oppositae, cum petiolis alternantes, ovato - triangulares, crassiusculee, glabrae, 
margine lanatae, vaginis petiolorum arcte adpressae. Flores in apice ramulorum solitarii, longe pedun- 
culati, erecti, magnitudine floris Bidentis cernum. Pedunculi vix pollicares, glabri, nudi. Involucrum 
hemisphaericum ; foliolis 12— 15 , laxe imbricatis, ovatis, acutis, subconcavis, subcoriaceis, glabris; 
4—5 exterioribus superne angustatis, longitudine interiorum, persistentibus. Receptaculum planum, 
paleaceum ; paleis linearibus, obtusis, canaliculatis, glabris, scarioso-membranaceis, deciduis(?). 
Flosculi disci creberrimi, tubulosi, hermaphroditi; radii circiter 12, ligulati, feminei. Flosculi her¬ 
maphroditi: Corolla tubulosa , glabra, flava, superne ampliata, quinquedentata , quinquenervia ; den¬ 
tibus ovato-oblongis , acutiusculis, uninerviis; nervo usque ad basim corollae descendente. Antiierje paulo 
exsertae. Ovarium lineari-cuneatum, angulatum. Stylus glaber. Stigma bipartitum, exsertum ; laciniis 
elongatis, pubescentibus. Akenia cuneata, quinquangularia, angulis submembranaceis, quinto minus 
perspicuo, laevia, glabra, fusca, lineam et paulo longiora, apice coronata denticulis quinque minutis. 
Flosculi feminei: Corolla flava , glabra ; tubo compresso, alato ; ligula ovato-elliptica , obsolete bi- aut 
tridentata, plana, crassiuscula, subsexnervia, duas et dimidiam lineas longa. Ovarium lineari-cuneatum, 
angulato-compressum. Stylus glaber. Stigma bipartitum, exsertum; laciniis glabris. Akenia cuneata, 
triangularia , compressiuscula , angulis lateralibus membranaceis, laevia, glabra , fusca, lineam et paulo 
longiora, apice coronata denticulis obsoletis, subcalva. 
2. DIOMEDEA ARGENTEA, t 
D. sericeo-lanata; argentea; foliis lanceolatis, acuto-mucronatis, basi angustatis, inte¬ 
gerrimis. 
Buphthalmum peruvianum. Lam. encycl. 1. p. 5 o 8 . Pers. synops. 2. p. 474* 
Buphthalmum lineare. Sp.pl. ed. TV. 3 . p. 2280. 
Crescit in maritimis Insulce Cubce prope Guanavacoa et Ilavana. F> Floret Martio. 
Frutex ramis oppositis, teretiusculis ; junioribus albido-lanatis. Folia opposita, subpetiolata, lanceo¬ 
lata, acuto-mucronata, subpungentia, basi in petiolum valde angustata, integerrima, plana, crassa, 
utrinque sericeo - lanata, argentea, adjecto petiolo subbipollicaria, 2 1/2— 3 lineas lata. Petioli basi 
connati et amplexicaules, lanati. Stipulae ut in praecedente, albo-lanatoe. Flores in apice ramulorum 
solitarii, pedunculati, erecti, paulo majores quam in praecedente. Pedunculi vix pollicares, albo-lanati, 
nudi. Involucrum hemisphaericum ; foliolis 10—12, laxe imbricatis, coriaceis, externe albo-lanatis; 
interioribus oblongo-ellipticis, obtusis, margine scarioso-membranaceis; exterioribus brevioribus, ova¬ 
tis, acutiusculis. Receptaculum planum (?), paleaceum; paleis linearibus, canaliculatis, apice subspa- 
thulatis, aculis, pubescentibus. Flosculi disci creberrimi, tubulosi, hermaphroditi; radii i 5 —20, ligu¬ 
lati, feminei. Flosculi hermaphroditi: Corolla praecedentis; dentibus ovatis, obtusis, uninerviis; nervis 
evanescentibus. Stamina, Stylus et Stigma prorsus ut in D. glabrata. Akenia cuneata, quadrangulari- 
compressa, laevia, glabra, fusca, sesquilineam longa, apice bidentata et urceolo coronata; dentibus 
erectis, obtusis; urceolo minuto, membranaceo, obsolete denticulato, dentes haud superante. Flosculi 
feminei : Corolla flava, glabra ; tubo compresso , subalato ; ligula oblonga , tridentata , plana, sub¬ 
sexnervia, duas et dimidiam lineas longa. Ovarium cuneatum. Stylus glaber. Stigma bipartitum, ex¬ 
sertum ; laciniis elongatis, patulis, superne puberulo-glandulosis. Akenia prorsus ut in flosculis herma¬ 
phroditis , dentibus tamen nullis aut obsoletis. 
